ເກົາຫຼີເໜືອ ຂູ່ວ່າ ອາດຈະ ຂະຫຍາຍ ເຂດທະຫານ (ວີດິໂອ)
ເກົາຫລີເໜືອເຕືອນເກົາຫລີໃຕ້ວ່າ ຕົນຈະຍຸດຕິການຮ່ວມມືໃນເຂດອຸດສະຫະກໍາ Kaesong ແລະຫັນເຂດ ໃຫ້ເປັນເຂດທະຫານຄືນອີກ ຖ້າກຸງໂຊລເຂັ້ມງວດຂຶ້ນກວ່າເກົ່າ.
ສະພາບຄວາມເຄັ່ງຕຶງທີ່ເພີ້ມທະວີຂຶ້ນຢູ່ແຫລມເກົາຫລີ ກໍາ ລັງເຮັດໃຫ້ໂຄງ ການອຸດສະຫະກໍາຮ່ວມ ທີ່ເປັນສັນຍາລັກ ອັນນຶ່ງ ທີ່ຍັງຫລົງເຫລືອຢູ່ໃນການສ້າງຄວາມປອງດອງຊາດ ລະຫວ່າງກຸງໂຊລ ແລະພຽງຢາງນັ້ນ ຕົກຢູ່ໃນອັນຕະລາຍ ເກົາຫລີເໜືອໄດ້ເຕືອນເກົາຫລີໃຕ້ວ່າ ຕົນຈະຍຸດຕິການຮ່ວມ ມືໃນເຂດອຸດສະຫະກໍາ Kaesong ແລະຫັນເຂດຊາຍແດນ ດັ່ງກ່າວ ໃຫ້ກາຍເປັນເຂດທະຫານຄືນອີກ ຖ້າຫາກກຸງໂຊລ ເຮັດຕາມຄໍາໝັ້ນສັນຍາຂອງຕົນທີ່ຈະທໍາການກວດກາໃຫ້ ເຂັ້ມງວດຂຶ້ນກວ່າເກົ່າ ຢູ່ທີ່ນັ້ນ ໃນຕົ້ນອາທິດນີ້ ກະຊວງທ້ອນໂຮມຊາດຂອງກຸງໂຊລເວົ້າວ່າ ຕົນຈະກວດຢ່າງ ເຂັ້ມງວດ ເບິ່ງຊິ້ນສ່ວນອຸດສະຫະກໍາ ແລະ ສິນຄ້າປະເພດອື່ນໆທີ່ສົ່ງໄປຍັງເຂດ ດັ່ງກ່າວ ເນື່ອງຈາກວ່າມີການຂະຫຍາຍການລົງ ໂທດຂອງສະຫະປະຊາຊາດຕໍ່ ພຽງຢາງ ລຸນຫລັງທີ່ເກົາຫລີເໜືອໄດ້ຍິງຈະຫລວດ ທີ່ມີ ການເກືອດຫ້າມໃນເດືອນ ພະຈິກຜ່ານມານີ້ ເກົາຫລີເໜືອໄດ້ສະແດງປະຕິກິລິຍາຕອບໂຕ້ຕໍ່ການລົງໂທດດັ່ງກ່າວ ດ້ວຍຄວາມໂກດ ແຄ້ນ ໂດຍໄດ້ໃຫ້ສັນຍາວ່າ ຈະຍິງຈະຫລວດເພີ້ມຕື່ມ ແລະກໍຈະທຳການທົດລອງນີວ ເຄລຍອີກຄັ້ງນຶ່ງ ທີ່ຄາດວ່າຈະມີຂຶ້ນໃນເວລາບໍ່ເທົ່າໃດມື້ຕໍ່ໜ້ານີ້